Karkulaine? - Hiirose emännä tokaploki - Vuodatus.net
Tääl maaseurul pakkaa näit erillaissii kattei pyärimää ympäriis, ku maatilalliset ja muut naapurikki kissojas vapain pitävä. Mut tänäpe täsä pyär sellane vähä erinnäköne kissa, mikä ei aikasemmi ol tääl ollu. Kaveri soitti, ku ol kulkemas meijä liki, et siält o kissa tulos meit kohti ja lährin sitä vastaha. Solakka, vaikkei mikkää liija laihan näköne kummiskaa, kovi ihmisystävälline maukujaine siält sit polult vastaha tuliki. Asiaa sil ol paljo; olis vaa ymmärtäny, mitä. Kulki häntä pystys, niinku kissat yleensä kulkeva, ku tunteva paikat ja ova itsevarmoi asiastas ja olemisestas. Oikas pusikoitte läpitte meijä pihal ja itte kiärsin polkuu pitki. Siin ei sit enää antanu koskee ja läht kulkemaa takasi siihe suuntaha, mist tuliki. Tein näköhavaintoilmotuksen Karkurit.fiihi.
Siit men sit muutama tunti, ni isäntä sano, et takaterassil o joku tumma kissa yrittämäs sisäl. Se ol se sama tummanharmaa kissa, ku aikasemminki täsä pyäri. Meil ol ovi ravollas ja sen takan Kadi ja muut koirat ja Susuki vahtaamas tilannet, mut silti kissa halus sisäl.
Kissa sai sit kyyrityksem meijä saunaha, mihi laiti pehmustet ylälauteel, hajin vet ja ruakkaa ja kyl täl kisul ol muute hurja nälkä ja viäl karmeemp jano. On tainnu ol reissus jo jonkin aikaa, reppana.
Välil kokeiltii, josko olis hätä ollu, et olis kävässy kissavvessas, mut ei täl kerttaa viäl innostunu. Ihmettel kissalluukkuu oves.
Ja ku siit vähä näkkyy läpitte, ni Kadi uteliaan sit lykkäs päätäs luukust uut tulokast haistelemaa. Melkost äänt se kissa kyl aikaseks saa, ku sil pääl sattuu. Tää ainaski. :)
Sikku Kadi lykkäs kuanos taas olkkarim pualel, ni tää ol het kattomas, et mihi se meni? ;) Samal ku muris, äris ja mourus viäl - varmuurev vuaks.
Huus ja itki saunas sen aikkaa, ku mä laiti uurellaissii ilmotuksii nettihi talteenotetust kissast. Niit vanhoi ilmotuksii ei saanukkaa muutettuu, mitä meinasin vaa ykskaks tehrä. Sej jälkkee otin kissan mukkaa olkkarii, ku katteltii isännä kans telkkuu. Vastalauseit tul ain, jos joku tul liija liki, muute tää ol niinku pualiks unes jo.
Ja jällee kerra, Mimi se löys tiäs mun ja kissan taa. Kissaki sen sit hyväksy. Pää notkaht ain välil, ku meinas nukahtaa ja sit nost ittes taas pystyhy, ettei mittää nuku - lepuuttel silmiäs vaa.
Kadi olisis ollu kovaste kiinnostunu, niinku kaikist uusist tulokkaist meil, mut kissa selväste pelkäs, etten antanu liija liki tulla.
Niinku en näit muitakaa. Kissi olsis halunnu leikkikaverii ittelles ja häntä vauhkoe yllytti reuhuihi, nii kivaa ol. Muttei kyl kissam miälest.
Susu ol vähä kummissas. Hää selväste ekaks luuli, et Fix on tullu taas kylähä ja tul reteest tervehtämähä, mut sikku tul tarpeeks liki, ni huamaski, et joku ihav viarasha se oliki. Sit mentii enste vauhril soffan al piiloho ja koht kurkattii varovaste isännä jalan takkaa turvallisem matkam pääst. Mikähä ny o jutun juani, tuntu Susu miättivä.
Kissi kerra tul sevverti liki, et viaras kissa sylki toisem pääl ja tää ressu sit hyppäs isännä sylihi turvaha moist. Ei kauvemmas halunnu kuitenkaa, ku jännäähä se ol, ku ol viaras karvakamu talos.
Välil laitin kissan takas saunatilaha, ja toine söi vähä lissää. En uskaltanu antaa ruakkaa iha siin määri, mitä olsis ehkä voinu kerrallas syärä, ku ei tiär millo toine o viimeks saanu syäräkses. Ettei men sentakii sit vatta sekasi. Pikkuhiljaa. Sit taas olkkarii, ku ei enää viihtyny saunas. Ehrin siin sit välis laittaa uut ilmotust nettihinki.
Meijä saunatila o ikkunatont tilaa, ni ei siäl oikkee voi piremppää aikaa kissaa pittää. Huamenis isäntä ottaa kissam mukkaas töihmenomatkal ja viä Turun Eläinhoitolaha. Toivottavaste kissan omistaja nyssit keksii kysellä kissas perähä. Tosi kiltti on kyl. Valittaa ja mouruu, mölyy ja murisee, muttei siit men ettippäi. Ei käyt kynsiäs eikä hamppaitas, ei ol ees uhannu nii tekeväs. Kiähnää ja kehrää ja kerjää rapsutuksii sit vastapainoks, ku o itte turvalliseks kattomassas paikas.
Näyttää muutonki kyl iha hyväkuntoselt kissalt; korvat o puhtaat, iho ok, mitä nyssit tää meijä lemmikkikatras aiheuttaa turkim pölisemist, ku onha se ny vähä ressaavaa. Yläkulmurit o poikki alaosastas, mut hyvi ne näytti toimiva, ku nappulaa tosa veteli. En ehtiny kikkaroit kastelemaa, ku alotti syämisen jo. Toises korvas o piän lovi, mikä näyttää silt, et ojjo jonki aikaa siin kummiski ollu, ettei iha tuare juttu ol. Sellane pikkupantteri.
5 Lähettänyt: Minz - 9.8.2012 klo 22.25